**ΔΕΛΤΙΟ ΤΥΠΟΥ ΓΙΑ ΤΗ ΔΙΑΔΙΚΤΥΑΚΗ ΣΥΝΑΝΤΗΣΗ**

Την Τετάρτη 20 Μαρτίου 2024, πραγματοποιήθηκε η διαδικτυακή συνάντηση, στο πλαίσιο του Δικτύου «ΣΥΝ: Λειτουργώ – Ενεργώ – Δημιουργώ» με τίτλο «**Προκλήσεις στην Εφηβεία και στην Οικογένεια**» απευθυνόμενη  σε γονείς εφήβων μαθητών των σχολικών μονάδων του Δικτύου. Η διαδικτυακή συνάντηση αναφέρθηκε στα κυριότερα προβλήματα συμπεριφοράς που παρατηρούνται σε εφήβους και σε πρακτικές αποτελεσματικής αντιμετώπισης στο οικογενειακό περιβάλλον. Τονίστηκε  η  σημαντικότητα του ρόλου των γονέων ως βασικοί συνεργάτες στο σχολείο, με στόχο μία ολιστική και σφαιρική αντιμετώπιση των εφήβων μαθητών.

Η συμμετοχή ήταν μεγάλη κυρίως των γονέων/κηδεμόνων με ζωηρό ενδιαφέρον για ερωτήσεις και διάλογο. Με τις ερωτήσεις τους έδωσαν ιδέες για μελλοντικές διαδικτυακές συναντήσεις με διάφορες θεματικές. Τόσο η ανατροφοδότηση τους στο chat όσο και στη google form - πολύ θετικές και στις δύο περιπτώσεις - μας έδωσαν τη σιγουριά ότι βαδίζουμε στον σωστό δρόμο.

Ευχαριστούμε θερμά τις εισηγήτριες, κα Τσιμπιδάκη, κα Λαζακίδου και κα Σπίγγου για τις πολύ στοχευμένες παρουσιάσεις τους και για τις καθοδηγητικές απαντήσεις τους στις ερωτήσεις που ακολούθησαν από τους γονείς/κηδεμόνες.

Ευχαριστούμε τους Συμβούλους Εκπαίδευσης που έδωσαν το παρόν!

Με αυτή τη διαδικτυακή συνάντηση κλείσαμε τον προγραμματισμένο κύκλο συναντήσεων με εκπαιδευτικούς και γονείς του Μαρτίου – Απριλίου 2024  στο πλαίσιο του Δικτύου.